b'\n_START_ARTICLE_\nHaukiluikerot\n_START_SECTION_\nLajit\n_START_PARAGRAPH_\nVarhaisimmat haukiluikeroihin kuuluvat fossiilit on ajoitettu terti\xc3\xa4\xc3\xa4rikauden loppupuolelle. Nyky\xc3\xa4\xc3\xa4n heimossa el\xc3\xa4\xc3\xa4 l\xc3\xa4hteest\xc3\xa4 riippuen 56\xe2\x80\x9386 lajia, jotka jaetaan 9\xe2\x80\x9314 sukuun. Er\xc3\xa4it\xc3\xa4 lajeja, kuten  nuoliluikeroa (Lucayablennius zingaro) pidet\xc3\xa4\xc3\xa4n riutta-akvaarioissa.\n_START_SECTION_\nAnatomia\n_START_PARAGRAPH_\nHaukiluikerot ovat melko pieni\xc3\xa4, pitkulaisia ja suomuttomia kaloja. Suurimmat Chaenops-suvun lajeisto voivat saavuttaa 16\xc2\xa0cm pituuden, muuta j\xc3\xa4\xc3\xa4v\xc3\xa4t pienemmiksi. Selk\xc3\xa4- ja per\xc3\xa4ev\xc3\xa4t ovat kaloilla pitk\xc3\xa4t ja voivat olla yhtyneet pyrst\xc3\xb6ev\xc3\xa4n kanssa. Er\xc3\xa4ill\xc3\xa4 haukiluikeroilla selk\xc3\xa4ev\xc3\xa4n etuosa on takaosaa korkeampi. Silm\xc3\xa4t ovat suurikokoiset ja otsassa voi olla piikkej\xc3\xa4. Sierainten v\xc3\xa4rekarvat voivat olla esill\xc3\xa4 joillakin lajeista. V\xc3\xa4rilt\xc3\xa4\xc3\xa4n haukiluikerot voivat olla hyvinkin tummia tai jopa l\xc3\xa4pin\xc3\xa4kyvi\xc3\xa4 ja koiraat ovat v\xc3\xa4ritykselt\xc3\xa4\xc3\xa4n usein naaraita tummempia.\n_START_SECTION_\nLevinneisyys ja elintavat\n_START_PARAGRAPH_\nHaukiluikeroita tavataan subtrooppisista ja trooppisista vesist\xc3\xa4 Pohjois- ja Etel\xc3\xa4-Amerikan Atlantin ja Tyynenmeren rannikoilta. Ne el\xc3\xa4v\xc3\xa4t usein kivikkopohjilla ja koralliriutoilla, ja niiden suhde koralleihin voi olla synbioottinen. Haukiluikerot piileskelev\xc3\xa4t utyypillisesti hyl\xc3\xa4tyiss\xc3\xa4 putkimatojen ja muiden selk\xc3\xa4rangattomien el\xc3\xa4inten kuorissa. Lajien ravintoa ovat pienet \xc3\xa4yri\xc3\xa4iset.'